Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12745

c) a közöttük fennálló elektromos interferencia ne befolyásolja hátrányosan a biztonságos működést. F. 1. 3. Megoldásokat kell biztosítani arra, hogy a személyzet a veszélyes rendszerműködés körülményeiről figyelmeztetést kapjon, és lehetővé váljon számukra a helyesbítő művelet végrehajtása. F. 1. 4. Az elektromos áramellátó rendszer tervezésének olyannak kell lenni, hogy az képes legyen a normál üzemeltetés alatt az elektromos áramellátásra, és olyannak is, hogy egyetlen meghibásodás vagy helytelen működés ne károsíthassa meg a rendszer azon képességét, hogy a biztonságos üzemeltetéshez nélkülözhetetlen áramot szolgáltassa. F. 2. Felépítés a helikopterre A műszerek és berendezések helikopterre történő felépítésének ki kell elégítenie a D Alrész Szabványait. 2007/70/II. szám F. 3. Biztonsági és mentőfelszerelések Az előírt biztonsági mentőfelszereléseknek, melyeket a személyzet, vagy az utasok várhatóan használni, vagy működtetni fognak veszélyhelyzetben, megbízhatónak, azonnali hozzáférésre késznek, és könnyen felismerhetőnek kell lenniük, valamint működtetésük módját egyértelműen jelölni kell. F. 4. Navigációs fények és összeütközés elleni fények F. 4. 1. Az Annex 2. – ben (Repülési szabályok) előírt fényeknek, melyeket a helikopteren repülés közben működtetni kell, vagy olyankor, amikor a helikopter egy repülőtér, vagy helikopter-repülőtér földi mozgásterületén üzemel, olyan intenzitásúnak, színűnek, fedésterületűnek, és egyéb jellemzőkkel rendelkezőknek kell lenniük, hogy egy másik légijármű pilótájának, vagy a földön tartózkodó személyzetnek elegendő idő álljon rendelkezésre a helyzet értelmezésére, és az ezt követő, az összeütközés elkerülésére irányuló manőver végrehajtására. Az ilyen fényforrások tervezésekor kellő figyelmet kell fordítani azokra a körülményekre, melyek között észszerűen elvárható, hogy a fényforrások betöltsék rendeltetésüket.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes